  Туспуктэм: vk.com (Василий Протопопов) Майя Бывальцева Сьӧлта ёросысь Узя черкогуртын «Вуоноысь гуртэз» («Деревня будушего») кылдытон мынэ. Та дыре ньыль объектъёс бордын ужало: лулчеберет юрт, черкогуртлэн шор ульчаысьтыз сюрес, мер интывыл но питрано куасэн бызьылон сюрес. Со сярысь ёрослэн тӧроез Василий Протопопов «ВКонтакте» мерлыко вотэсысь бамаз ивортӥз. Туннэ нуналлы лулчеберет юртлэсь инъетсэ лэсьтӥзы ни. Советской ульчаысь сюрес вылэ асфальтлэсь вылӥ сӥзэ вӧлдо. Собере сюрес дуръёсты векчиятэм изэн юнматозы, ФАП но нылпи сад вӧзын площадкаос лэсьтозы, школа азьын сюрес пусъёс пуктозы. Озьы ик та ульчаын брусчаткалэсь тротуар лэсьто, кузьдалаез 1,5 иськемлэсь трос. Черкогуртлэн шораз тротуар сюреслэн кык палтӥз луоз. Ужъёсты коньывуон пумозь йылпумъяны чаклало. Кутскизы мер интыез умоятон, отын брусчатка вӧлдон ужъёсты. Лыжероллер трасса лэсьтон интыын субботникъёс ортчытӥзы, куакъёсты утялтӥзы. Озьы ик музъемез дасяны, бодюръёс пуктылыны ӧдъязы. Тодэ вайытом, 2021-тӥ ар пумын Вотка ёросысь Пихтовка нырысетӥез Россиын но Удмуртиын «Вуоноысь гурт» луиз. Со бӧрсьы Сьӧлта ёросысь Узя черкоугртын но Шаркан ёросысь Быгы гуртын ӵектосэз улонэ пыӵатон сярысь кенешонъёс ортчытӥзы. Тегъёс: Сьӧлта гурт лэсьтӥськон  